LAOAG CITY – Nakapupuken iti pagbaludan ti PNP Laoag City dagiti uppat a natiliw a suspek iti drug buy bust operation nga insayangkat dagiti kameng ti PNP Laoag City.
Nabigbig dagiti suspek a da Darren de la Cruz, agtawen ti 21, taga Brgy Utol, Bangui, Ilocos Norte, ti live-in partner na a ni Maricris Calara, agtawen ti 22 ken taga probinsya ti Bulacan, ti kabsat na a ni Jeniephin de la Cruz ken ti kasinsin na a ni Elmer de la Cruz na residente ng Ballesteros, Cagayan.
Immun-una ngem iti daytoy, umabot iti lima a milyon siyam a gasut a ribu a pisos ti balor na a binulbulto a shabu ti nakumpiskar iti nasao nga operasyon dagiti otoridad.
Rumrummuar a daytoy pay laeng ti kadakkelan a volume ti shabu a nakumpiskar kadagiti naimballigyan nga operasyon dagiti otoridad kontra iti illegal a droga ditoy Ilocos Norte.
Naammoan a kagapgapo dagiti suspek idiay Manila ken kasangsangpet da iti pagtartarusan da nga apartment iti Brgy 13 ditoy syudad ti Laoag idi ta nangisayangkat ti buy bust operation dagiti otoridad.
Iti agdama, isagsaganan dagiti otoridad ti pannakaipila ti kaso a panaglabsing iti RA 9165 wenno Comprehensive Dangerous Drugs Act of 2002 kontra kadagiti suspek iti babaen ti inquest proceedings.
ilo_Latn ilo_Latn ilo_Latn ilo_Latn ilo_Latn ilo_Latn